ai4bharat/Pralekha huggingface dataset:
کامرس اور صنعت کی وزارتہ
زرعی مصنوعات کی برآمدات میں بڑے اضافے کے طور پر، لداخی خوبانی کی پہلی کھیپ دبئی کو برآمد کی گئی
اس اقدام سے جو لداخ سے زرعی اور غذائی مصنوعات کی برآمدات کو فروغ دے سکتا ہے، لداخ کے مرکز زیر انتظام علاقے سے حاصل ہونے والی خوبانی کی پہلی تجارتی کھیپ دبئی کو برآمد کی گئی ہے۔
دبئی کو برآمد کیے جانے سے پہلے خوبانی کی کھیپ کو لیہ، لداخ سے ممبئی منتقل کیا گیا تھا۔ اے پی ای ڈی اے دبئی میں قائم ایک امپورٹر گروپ کے ساتھ مل کر لداخی خوبانی کے لیے ایک ایکسپورٹ ویلیو چین قائم کرنے کے لیے کام کر رہی ہے۔ یہ کھیپ ممبئی سے اے پی ای ڈی اے کے رجسٹرڈ ایکسپورٹر نے برآمد کی تھی۔
شکر کی اعلیٰ مقدار اور کل حل پذیر اجزا کے ساتھ لداخی خوبانی کا ایک منفرد سکون بخش ذائقہ اور ساخت ہے۔ مرکز زیر انتظام علاقہ لداخ خوبانی کی کئی اقسام پیدا کرتا ہے جن میں سے چار سے پانچ اقسام تجارتی کاشت کے لیے لی جاتی ہیں اور ان اقسام کے لیے برآمد کے مواقع موجود ہیں۔
لولو گروپ ایف ایم سی جی- دبئی میں ڈسپلے پر لداخی خوبانی
دبئی جانے والی اس کھیپ سے پہلے اگست کے مہینے کے دوران تازہ خوبانی کے چند نمونوں کی کھیپ لیہ سے دبئی کے لیے ہوائی جہاز سے بھیجی گئی تھی۔
ایپڈا فی الحال لداخی خوبانی کے برانڈ کی تعمیر کے لیے برآمدات میں معاونت کر رہی ہے۔ شپمنٹ بھیجنے کے لیے پھل مقامی تاجروں کے ذریعہ کاٹا، صاف کیا اور پیک کیا گیا جنھیں ایکسپورٹ ویلیو چین کی ضروریات کے مطابق اے پی ای ڈی اے نے تکنیکی مدد فراہم کی تھی۔
لداخی خوبانی کی اس برآمد سے خطے سے مشرق وسطیٰ کے ممالک میں دیگر پھلوں اور نامیاتی مصنوعات کی ترسیل کے امکانات بڑھیں گے۔
مشرق وسطیٰ کے مختلف ممالک جیسے عمان اور قطر سے لداخی خوبانی کو دوبارہ بھیجنے کے مختلف آرڈر ملے ہیں۔
لداخ سے زرعی پیداوار کی برآمدات کو فروغ دینے کے لیے، جس سے کسانوں کے ساتھ ساتھ کاروباری افراد کی آمدنی میں بھی اضافہ ہوگا، ایپڈا باغبانی، زراعت، تجارت اور صنعت کے محکموں کے عہدیداروں کے ساتھ مل کر ایک جامع منصوبہ بندی پر کام کر رہی ہے۔
لداخی خوبانی کی درجہ بندی اور پیکنگ
اپنے پروموشن پروگرام میں، ایپڈا نے ذکر کیا کہ لداخ کی مصنوعات کی برآمدات کا یہ صرف آغاز ہے۔ یہ آنے والے دنوں میں خطے سے برآمدات بڑھانے کے لیے مرکز زیر انتظام علاقے لداخ سے بیرون ملک مارکیٹ تک زیادہ سے زیادہ مصنوعات دریافت کرے گا۔ اس اقدام کے نتیجے میں لداخ کی مصنوعات کو بہتر پہچان ملے گی۔
اگرچہ لداخی خوبانی کا موسم اگلے پندرہ روز کے دوران ختم ہونے والا ہے، لداخ کے اونچائی والے علاقوں سے مشرق وسطی کے بازاروں میں تمام مقامات پر تازہ لداخی خوبانی کی کھیپ کی مسلسل فراہمی کے لیے آمادہ کیا جا رہا ہے۔
سیکریٹری زراعت، مرکز زیر انتظام علاقہ لداخ اور سیکرٹری کامرس اینڈ انڈسٹری، مرکز زیر انتظام علاقہ لداخ نے بتایا کہ لداخ تقریباً 15,789 میٹرک ٹن خوبانی پیدا کرتا ہے جن میں سے چار سے پانچ اقسام برآمدات کے لیے موزوں ہیں۔ مرکز زیر انتظام علاقہ پیداوار بڑھانے کے ساتھ ساتھ لداخ سے برآمدات بڑھانے کے لیے نئی تجارتی اقسام متعارف کرائے گا۔
وزارت خزانہ
بھارت کی وسیع پیمانے پر اصلاحات اور دُرُست پالیسیوں پر توجہ مرکوز کرنے کا نتیجہ ہے کہ بحران کے دوران ایک توازن قائم رہا
سب کا پریاس اور جَن بھاگیداری نے مشکل اوقات میں مدد کی
عالمی معیار کے منفرد ڈیجیٹل سرکاری بنیادی ڈھانچے، بے مثال کووڈ ٹیکہ کاری مہم، غیر معمولی مشن لائف اور ہائیڈروجن مشن جیسی کامیابیاں بھارت کو اُبھرتی ہوئی عالمی پروفائل طرف لے جا رہی ہیں
مختلف بحران کے دوران بھارت کی طرف سے دکھائی جانے والی لچک کی تعریف کرتے ہوئے خزانہ اور کارپوریٹ امور کی مرکزی وزیر محترمہ نرملا سیتا رمن نے اس کا سہرا وسیع پیمانے پر اصلاحات اور اچھی پالیسیوں پر ملک کی توجہ مرکوز کرنے کو دیا۔ انہوں نے وضاحت کی کہ ‘‘سب کا پریاس کے نفاذ کے نتیجے میں جن بھاگیداری اور ضرورت مند افراد کے لئے ہدف پر مبنی تعاون نے مشکل دور میں اچھی کارکردگی کا مظاہرہ کرنے میں ہماری مدد کی۔’’
عالمی سطح پر بھارت کا بڑھتا ہوا قد
آج پارلیمنٹ میں مرکزی بجٹ 24-2023 پیش کرتے ہوئے وزیر خزانہ نے اس بات کو اجاگر کیا کہ عالمی سطح پر بھارت کا بڑھتا ہوا قد متعدد کامیابیوں کی بدولت ہے، جن میں درج ذیل کامیابیاں قابل ذکر ہیں:
- عالمی معیار کے منفرد ڈیجیٹل سرکاری بنیادی ڈھانچے مثلاً آدھار، کو-وِن پورٹل اور یو پی آئی
- غیر معمولی رفتار اور پیمانے میں کووِڈ ٹیکہ کاری مہم
- سرحدی علاقوں میں سرگرم کردار جیسے آب و ہوا کی تبدیلی سے متعلق اہداف کا حصول اور مشن لائیف
- نیشنل ہائیڈروجن مشن
پردھان منتری غریب کلیان اَنّ یوجنا 
کووڈ-19 وبا کے دوران کی گئی کوششوں کو اجاگرکرتے ہوئے محترمہ نرملا سیتا رمن نے کہا کہ وبائی مرض کے دوران 28 مہینوں تک 80 کروڑ سے زیادہ افراد کو مفت اناج فراہم کرنے کی اسکیم نے اس بات کو یقینی بنایا کہ کوئی بھی بھوکا نہ سوئے۔ انہوں نے مزید کہا کہ ‘‘خوراک اور تغذیہ کی یقینی فراہمی کو یقینی بنانے کے اپنے عزم کو جاری رکھتے ہوئے ہم یکم جنوری 2023 سے پی ایم غریب کلیان ان یوجنا  کے تحت اگلے ایک سال کے لیے تمام انتیودیا مستفیدین اور ترجیحی کنبوں کے لئے مفت اناج کی فراہمی کی اسکیم کو نافذ کر رہے ہیں ۔ ’’ وزیر خزانہ نے کہا کہ اس اس اسکیم کے نفاذ پر تقریباً 2 لاکھ کروڑ روپے کا خرچہ مرکزی حکومت برداشت کرے گی۔
وزارت دفاع
بھارتی بحریہ کے اسٹیلتھ ڈیسٹرائر، آئی این ایس سے براہموز سوپر سونک کروز میزائل کا کامیاب تجربہ کیا گیا
نئی دہلی، 18 اکتوبر 2020: سوپر سونک کروز میزائل براہموز کا آج بحر عرب میں ایک ٹارگیٹ پر نشانہ لگاتے ہوئے بھارتی بحریہ کے اندرونِ ملک تیار اسٹیلتھ ڈیسٹرائر، آئی این ایس چنئی سے کامیاب تجربہ کیا گیا۔ میزائل نے اعلیٰ سطحی اور مشکل ترین مشقوں کے بعد کامیابی کے ساتھ ازحد درست نشانہ لگایا۔
’وار کرنے والے اہم ہتھیار‘ کے طور پر برہموز، طویل دوری پر واقع بحریہ کی سطح کے ٹارگیٹ کو پورا کرنے کے ذریعہ جنگوں میں ناقابل تسخیر ہتھیاربن کر ابھرے گا اور اس طرح ڈیسٹرائر کو بھارتی بحریہ کا ایک اور طاقتور پلیٹ فارم بنا دے گا۔ ہر لحاظ سے اعلیٰ معیار کا حامل برہموز بھارت اور روس کے ذریعہ مشترکہ طور پر ڈیزائن، تشکیل اور تیار کیا گیا ہے۔
وزیر دفاع جناب راج ناتھ سنگھ نے کامیاب لانچ کے لئے ڈی آر ڈی او ، برہموز اور بھارتی بحریہ کو مبارکباد پیش کی۔
ڈی ڈی آر اینڈ ڈی کے سکریٹری اور چیئرمین ڈی آر ڈی او کے چیئرمین ڈاکٹر جی ستیش ریڈی نے اس بڑی حصولیابی کے لئے سائنسدانوں اور ڈی آر ڈی او، برہموز بھارتی بحریہ اور صنعت سے وابستہ تمام اراکین کو مبارکباد پیش کی۔ انہوں نے کہا کہ برہموز میزائلیں کئی طرح سے بھارتی مسلح افواج کی صلاحیتوں میں اضافہ کریں گے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندرسنگھ کا کہنا ہے کہ بجٹ کووڈ کے بعد کی انڈیا کی صورت حال کے عین مطابق ہے
مرکزی بجٹ سے متعلق ذرائع ابلاغ کے ساتھ انٹرویو کے سلسلے میں شمال مشرقی خطے کی فروغ  کے مرکزی وزیر مملکت برائے ، وزیراعظم کے دفتر ،عوامی شکایات، پنشن، ایٹمی توانائی اور خلائی امور کے وزیر مملکت، ڈاکٹر جتیندرسنگھ نے بجٹ کو ہندوستان میں کووڈ کے بعد کے منظر نامے کے عین مطابق بتایا۔ انہوں نے کہا حالانکہ یہ ایک اقتصادی دستاویز ہے، لیکن آج پیش کردہ بجٹ کی روح اقتصادیات کی تفصیلات سے تجاوز کرتے ہوئے وزیراعظم نریندر مودی کے زیر قیادت ہندوستان کے لیے روڈ میپ تیار کرتا ہے، جو کہ عالم اقوام کی برادری میں ایک ہراول رکن کے طور پر ابھرنے کے لیے پرعزم ہے۔
اپوزیشن کے ذریعے غلط فہمیوں اور منفی پروپیگنڈے کے بارے میں ڈاکٹر جتیندرسنگھ نے کہا کہ پیش کردہ بجٹ نے تمام ناقدین کو خاموش کردیا ہے اور ان کے لیے صرف تنقید برائے تنقید کا موقع رہ گیا ہے حالانکہ کچھ لوگ منفی پیش گوئیاں کررہے تھے۔ انہوں نے کہا کہ عام آدمی پر کوئی فالتو بوجھ یا ذمہ داری ڈالنے کے بجائے 2021-22 کا بجٹ اس قوم کے لیے ایک راحت بن کر آیا ہے، جو کووڈ وبا کے باعث درپیش مشکلات سے جدوجہد میں مصروف ہے۔
ڈاکٹر جتیندر سنگھ نے کہاکہ بجٹ میں پیش کردہ ترجیحات دنیا کے دیگر ممالک کے لیے بھی تقلید کی راہ ہموار کرے گی۔ مثال کے طور پر صحت کے شعبے کو اعلی ترجیح دینا نہ صرف غیر متوقع ہے، بلکہ اس سے ہندوستان میں خود کفالت کے لیے خوداعتمادی پیدا ہوگی اور کورونا ویکسین جیسے عظیم اقدامات کرکے ایک ایسی سرکار کے زیر قیادت قوم کا سربلند ہوگا، جو جسمانی بہتری، احتیاطی دیکھ بھال اور تندرستی کی اہمیت کو سمجھتی ہے۔ بجٹ کے کم معروف پہلوؤں کا حوالہ دیتے ہوئے ڈاکٹر جتیندرسنگھ نے کہا کہ بجٹ میں معاشرے کے ہر زمرے کے لیے مسرتیں فراہم کی گئی ہیں۔ ایک جانب نوجوانوں کےلیے اسٹارٹ اپس کے لیے ٹیکس ہولی ڈے کو ایک سال کے لیے توسیع دے دی گئی ہے، تو دوسری طرف بزرگ شہریوں کے لیے، 75 برس سے زیادہ عمر کے پنشن یافتہ افراد کے لیے آمدنی ٹیکس ریٹرن بھرنے سے مستثنی قرار دے دیا گیا ہے۔
جموں وکشمیر کےلیے گیس پائپ لائن اور لداخ کے لیے ایک یونیورسٹی کا ذکر کرتے ہوئے ڈاکٹر جتیندرسنگھ نے کہا کہ یہ اقدام ہندوستان کے دو نوجوان مرکز کے زیر انتظام علاقوں کے لیے وزیراعظم نریندر مودی کی تشویش کا مظہر ہیں۔ انہوں نے شمال مشرق میں آسام اور مغربی بنگال کے چائے باغوں کے ورکروں کے لیے فراہم کردہ راحت کا بھی اعتراف کیا۔
وزیراعظم مودی کے آغازکردہ آتم نربھر بھارت کے مقصد کو اجاگر کرتے ہوئے ڈاکٹر جتیندرسنگھ نے اس سال دسمبر میں اسرو کے ذریعے ‘گنگایان’کے لانچ کرنےکے پروگرام کی ستائش کی۔
صدر جمہوریہ کا سکریٹریٹ
59 ویں این ڈی سی کورس کے فیکلٹی اور کورس کے ممبروں نے صدرجمہوریہ سے ملاقات کی
نئی دہلی،21/ نومبر۔این ڈی سی کے 59 ویں کورس کے فیکلٹی اور کورس کے ممبروں نے آج راشٹرپتی بھون میں صدرجمہوریہ ہند رام ناتھ کووند سے ملاقات کی۔
اس موقع پر اظہار خیال کرتے ہوئے صدرجمہوریہ نے کہا کہ کسی بھی ملک کی کامیابی کا دارومدار کا اس بات پر ہے کہ کس طرح موثر طریقہ سے دستیاب تمام مسائل کو بروئے کار لایا جائے۔ ان وسائل میں سب سے اہم انسانی وسیلہ ہے۔ قومی سلامتی کے لئے انسانی وسیلہ کا فروغ کا کام این ڈی سی کو سونپا گیا ہے یہ نہ صرف مسلح افواج اور شہری خدمات کے سینئر افسروں کو معلومات فراہم کرتاہے بلکہ دوست ملکوں کو بھی قومی مقاصد سے متعلق پالیسی فیصلوں میں ان کی مدد کرتا ہے۔
صدرجمہوریہ نے کہا کہ فوجی معاملات اور عالمگیرت میں پیش رفت کے ساتھ ہی مسلح افواج کے رول کو روایتی فوجی معاملات سے کہیں زیادہ توسیع دی گئی ہے ۔ یہ بات بالکل واضح ہے کہ پیچیدہ دفاعی اور سیکوریٹی ماحول میں مستقبل کے تنازعات کو ایک زیادہ مربوط کثیر ریاستی اور کثیر ایجنسی اپروچ کی ضرورت ہوگی۔ لہذا این ڈی سی کورس ایک جامع طریقے پر پیچیدہ سیکورٹی ماحول سے نمٹنے کے لئے کلیدی لیڈرس کے طور پر فوجی اور سول سروسز کے افسروں کو تیار کرنے کے لئے ایک اہم رول ادا کرتا ہے۔
وزیراعظم کا دفتر
وزیراعظم جناب نریندر مودی اور مصر کے صدر عالی جناب عبدالفتاح السیسی کے مابین ٹیلی فون پر گفت وشنید
وزیراعظم جناب نریندر مودی نے آج مصر کے صدر عالی جناب عبدالفتاح السیسی، نیزمصر کے عوام کو عیدالفطر کی مبارکباد دینے کی غرض سے ان سے ٹیلی فون پر گفت وشنید کی۔
مبارک باد کے ردعمل میں مصر کے صدر نے حوالہ دیتے ہوئے کہا کہ مصر اور بھارت دنیا کی قدیم ترین تہذیبوں میں شمار ہوتے ہیں۔ انہوں نے تیزی سے نمو پذیر باہمی تعلقات کے تئیں اپنی مسرت کا اظہار کیا۔
وزیراعظم نے کووڈ-19 کے بحران کے دوران مصر میں موجود بھارتی شہریوں کی سلامتی اور فلاح وبہبود کے لیے مصری حکام کی جانب سے فراہم کی گئی امداد اور حمایت کی ستائش کی۔
اس سال مصر کے اپنے قبل کے منصوبہ بند دورے کا حوالہ دیتے ہوئے، جسے کووڈ-19 کی وبائی مرض کی وجہ سے ملتوی کرنا پڑا، وزیراعظم نے حالات سازگار ہونے کےفوراً بعد صدر السیسی سے ملاقات کی اپنی خواہش کا اظہار کیا۔
۔۔۔۔۔۔۔۔۔۔۔۔
م ن ۔ ت ع۔
U-2823
(
بہت چھوٹی، چھوٹی اور درمیانی صنعتوں کی وزارت
ایم ایس ایم ای کی قومی مہم جو ٹیم 12 دنوں میں 3500 کلومیٹر کا فاصلہ طے کرنے کے بعد دہلی پہنچی
چھوٹی اور بہت چھوٹی درمیانہ درجے کی صنعتوں کی ایک قومی مہم جو ٹیم کل رات اترپردیش کے سنبھل ضلع سے دہلی پہنچی۔ مذکورہ ٹیم نے 12 دن کی مہم کے دوران سڑک کے ذریعہ 3500 کلو میٹر سے زیادہ کا فاصلہ طے کیا۔ ایم ایس ایم ای کے مرکزی وزیر جناب نارائن رانے نے 27 نومبر 2021 کو دہلی سے ایم ایس ایم ای قومی مہم جو ٹیم کو جھنڈی دکھا کر روانہ کیا تھا۔
ٹیم نے مہم کے پہلے مرحلے میں پانچ ریاستوں کا احاطہ کیا۔ اس نے ملک میں 12 مارچ 2021 سے 15 اگست 2023 تک منائے جانے والے آزادی کا امرت مہوتسو کے ایک حصے کے طور پر ایم ایس ایم ای اسکیموں کی تشہیر کے لیے دیہی اور شہری علاقوں میں 75 ایم ایس ایم ای سبھاؤں کا اہتمام کیا۔
ٹیم نے دہلی سے فرید آباد، بلبھ گڑھ، پلول، آگرہ، فیروز آباد، فتح پور، کانپور، الہ آباد، ریوا، وارانسی، بکسر، آرا، پٹنہ، چھپرا، چمپارن، گورکھپور، سنت کبیر نگر، سلطان پور، قنوج، لکھنؤ، انوپ شہر اور سنبھل کاسفر کیا ۔ اپنے سفر کے دوران ٹیم نے ایم ایس ایم ای کی اسیکموں کے بارے میں ہزاروں لوگوں کے درمیان براہ راست اور لاکھوں لوگوں میں بالواسطہ طور پر ایم ایس ایم ای اسکیموں کے بارے میں بیداری پھیلائی۔
بہار حکومت کے صنعتوں کے وزیر جناب سید شاہنواز حسین نے سفر کو آگے بڑھانے کے لئے مہم کو جھنڈی دکھا کر روانہ کیا ۔ لکھنؤ میں اترپردیش حکومت کے ایم ایس ایم ای کے وزیر جناب سدھارتھ ناتھ سنگھ نے 7 دسمبر 2021 کو جھنڈی دکھائی۔ اترپردیش حکومت کی تعلیم کی وزیر مملکت محترمہ گلابو دیوی نے دہلی کے لئے مہم ٹیم کو ہری جھنڈی دکھائی۔
چمپارن میں، ممتاز مجاہد آزادی اور بہار کے سابق وزیر جناب برج کشور سنگھ نے ٹیم کو قومی پرچم سونپا۔آزادی کی جدوجہد کے عظیم انقلابی رہنما چندر شیکھر آزاد کے پوتے امیت آزاد نے لکھنؤ میں قومی پرچم ٹیم کے حوالے کیا۔
نوجوانوں کے امور اور کھیل کود کی وزارت
ایس اے آئی میں فی الحال 959 کوچ کام کر رہے ہیں: جناب انوراگ ٹھاکر
اسپورٹس اتھارٹی آف انڈیا  اور تسلیم شدہ مختلف نیشنل اسپورٹس فیڈریشنز  میں مختلف کھیلوں کے شعبوں کے لیے کوچ کی تقرری ایک مسلسل اور متحرک عمل ہے۔ این ایس ایف کو اجازت ہے کہ وہ اپنے متعلقہ سالانہ کیلنڈر برائے ٹریننگ اینڈ کمپیٹیشن  کے اندر اپنے طور پر غیر ملکی ماہرین کی خدمات حاصل کریں۔ تاہم، ہر این ایس ایف کو ایس اے آئی کے ساتھ مشاورت سے رکھے گئے کوچوں کے لیے کلیدی نتائج کے علاقے بنانے کا حکم دیا گیا ہے۔ ایس اے آئی میں اس وقت 959 کوچ کام کر رہے ہیں اور سبھی ہندوستانی شہری ہیں۔
ہندوستانی کوچوں اور بین الاقوامی کوچوں کے لیے معاوضے مختلف ہیں۔ ہندوستانی کوچ کو فراہم کی جانے والی مراعات اور سہولیات 7ویں سنٹرل پے کمیشن  کی سفارشات اور کنٹریکٹ شدہ کوچوں کے سلسلے میں کنٹریکٹ کے معاہدوں میں طے شدہ شرائط کے مطابق ہیں۔ جہاں تک غیر ملکی کوچوں کا تعلق ہے، ان کا تقرر متعلقہ این ایس ایف کی سفارشات کے مطابق بین الاقوامی کوچوں کی ڈیمانڈ سپلائی کے منظر نامے، تقابلی معاملات میں موجودہ مارکیٹ ریٹ، قابلیت/ تجربات اور آخری تنخواہ کی بنیاد پر کیا جاتا ہے۔ اس کھیل میں ڈیمانڈ سپلائی کے منظر نامے کے لحاظ سے مختلف شعبوں میں معاوضے مختلف ہو سکتے ہیں۔
حکومت  نے فروری 2022 میں پہلے ہی غیر ملکی کوچ/ ماہرین کے لیے مراعات/ سہولیات پر نظر ثانی کی ہے، جو کہ طلب اور رسد کے منظر نامے اور موجودہ مارکیٹ ریٹ پر مبنی ہے، لیکن یہ این ایس ایف کے مجموعی منظور شدہ بجٹ کا 30 فیصد سے زیادہ نہیں ہو سکتا۔ جہاں تک ہندوستانی کوچ کا تعلق ہے، وہ 7ویں سی پی سی کی سفارشات/ رہنما خطوط کے مطابق ریگولیٹ ہوتے ہیں۔ مستقل بنیادوں پر متعلقہ پے لیول پر کام کرنے والے کوچوں کو سالانہ انکریمنٹ دیا جاتا ہے جیسا کہ 7ویں سی پی سی میٹرکس میں بتایا گیا ہے اور کنٹریکٹ کی بنیاد پر کام کرنے والے کوچوں کو سالانہ 10 فیصد اضافہ دیا جاتا ہے۔ کوچوں کے معاوضے کی تفصیلات ذیل میں دی گئی ہیں:-
کنٹریکٹ اسسٹنٹ کوچ - 50,300 روپے؛
کوچ – 1,05,000 روپے؛
سینئر کوچ – 1,25,000 روپے؛
چیف کوچ – 1,65,000 روپے۔
نوجوانوں کے امور اور کھیل کے وزیر جناب انوراگ سنگھ ٹھاکر نے آج راجیہ سبھا میں ایک تحریری جواب میں یہ معلومات فراہم کی۔
صحت اور خاندانی بہبود کی وزارت
صحت کے مرکزی وزیر ڈاکٹر منسکھ مانڈویا نے سائیکلتھون میں حصہ لیا، جس کا اہتمام طبی علوم میں امتحان کے قومی بورڈ این بی ای ایم ایس نے کیا تھا
انہوں نے صحت اور تندرستی کو فروغ دینے کے لیے بائیسکل کے استعمال کی حوصلہ افزائی کی، انہوں نے کہا کہ اسے فیشن سے جنون میں بدل دینا چاہیے اور اسے ایک غریب آدمی کی گاڑی سے ایک امیر آدمی کی گاڑی میں بدل دینا چاہیے
سائیکلتھون سے لوگوں میں بیداری میں اضافہ کرکے ماحولیات کی طرف ایک مثبت خیال تشکیل دینے میں مدد ملے گی
صحت اور خاندانی بہبود کے مرکزی وزیر ڈاکٹر منسکھ مانڈویا نے آج ایک سائیکلتھون میں شرکت کی، جس کا اہتمام طبی علوم میں امتحان کے قومی بورڈ این بی ای ایم ایس نے کیا تھا۔‘‘کرہ ٔ ارض کو بچاؤ-زندگی کو بچاؤ’’ موضوع کے تحت اس سائیکل ریلی کا آغاز نرمان بھون سے ہوا اوریہ ریلی کرتویہ پتھ تک گئی۔سائیکل چلانے والے بہت سے پرجوش لوگوں نے موسم سرما کے اوائل کی صبح اس ریلی میں حصہ لیا۔اس کا مقصد جسمانی سرگرمیوں کے ذریعے لوگوں میں صحت کو بہتر بنانے کی حوصلہ افزائی کرنا ہے۔
مرکزی وزیرصحت کی طرف پوسٹ کیے گئے ایک ٹوئٹ میں ایک پانچ سالہ سائیکل چلانے والی ایک پرجوش بچی کو ریلی میں حصہ لیتے ہوئے دکھا جاسکتا ہے۔
ڈاکٹر منسکھ مانڈویا نے اس سائیکلتھون کی قیادت کی۔ انہیں سائیکلنگ کے تئیں ان کے جذبے کی وجہ سے گرین ایم پی بھی کہا جاتا ہے۔انہوں نے لوگوں سے زور دے کر کہا کہ وہ بائیسکل کو صحت وتندرستی کے فروغ کے لیے استعمال کریں۔انہوں نے اس میں حصہ لینے والے سبھی پرجوش لوگوں کو سراہا ،جنہوں نے سردیوں کی صبح آج اس بیداری لانے والی ریلی میں شرکت کی۔انہوں نے زور دے کر کہا ‘‘سائیکل سے ماحولیاتی مسائل کو حل کرنے میں خاطر خواہ مدد مل سکتی ہے، کیوں کہ اس گاڑی سے پولیوشن نہیں پھیلتا۔بہت سے ترقی یافتہ ممالک سائیکل کو بڑی پیمانے پر استعمال کررہے ہیں، جب کہ بھارت میں اسے ایک غریب آدمی کی گاڑی سمجھا جاتا ہے۔ یہ ہمارا مقصد ہونا چاہیے کہ ہم اسے ایک امیر آدمی کی گاڑی سے یکسر بدل دیں۔اس بات کی ضرورت ہے کہ ‘‘فیشن’’ کو جنون میں بدل دیا جائے۔ آئیے ہم سائیکلنگ کو ایک سرسبزوشاداب کرۂ ارض اور صحت مند کرۂ ارض کے لیے اپنی زندگی کاحصہ بنائیں۔’’
سائیکلنگ اور جسمانی سرگرمیوں کی اہمیت کو اجاگر کرتے ہوئے ڈاکٹر مانویا نے کہا‘‘ہمیں اپنے جسمانی اور دماغی فائدے کے لیے اپنی زندگی میں ورزش کوشامل کریں۔جسمانی سرگرمیوں کے بارے میں لوگوں کا خیال ہے کہ بہت سی غیر متعدی اور طرز زندگی سے متعلق بیماریوں سے دور جانا جاتا ہے۔’’ انہوں نے ‘‘گوگرین ’’ کے لیے این بی ای ایم ایس کی تعریف کی۔
ڈاکٹر مانویا کے ساتھ این بی ای ایم ایس کے صدر ڈاکٹر ابھیجتا شیٹھ اور این بی ای ایم ایس کے دیگر گورننگ ادارے کے ارکان موجود تھے۔ این بی ای ایم ایس کے افسران اور عملے کے لوگوں نے بھی سائیکلتھون میں حصہ لیا۔
یہاں اس تقریب کو دیکھا جاسکتا ہے: https://www.youtube.com/watch?v=SgxvYc7i2WI
سائنس اور ٹیکنالوجی کی وزارت
نیچر انڈیکس 2020 میں سرفہرست میں 30 ہندوستانی اداروں میں ڈی ایس ٹی کے تین ادارے
انڈین ایسوسی ایشن فار دی کلٹیویشن آف سائنس کولکاتا ساتویں مقام پر، جواہرلال نہرو سینٹر فار اڈوانسڈ سائنٹفک ریسرچ ، بنگلوروچودہویں مقام پراور ایس این بوس نیشنل سینٹر فار بیسک سائنسز ، کولکاتا 30ویں مقام پر ہیں
حکومت ہند کے سائنس اور ٹیکنالوجی محکمے کے تین خود مختار اداروں نے تحقیقی معیار کے ایک پیمانے سرفہرست جریدوں میں شائع تحقیق پر مبنی نیچر انڈیکس2020 درجہ بندی کے مطابق یونیورسٹیوں ، آئی آئی ٹی ، آئی آئی ایس ای آر اور تحقیقی اداروں نیز لیباریٹریوں سمیت سرفہرست 30 ہندوستانی اداروں کے درمیان اپنی جگہ بنائی ہے۔
انڈین ایسوسی ایشن فار کلٹیویشن آف سائنس  کولکاتا ساتویں مقام پر، جواہرلال نہرو سینٹر فار اڈوانسڈ سائنٹفک ریسرچ ، بنگلوروچودہویں مقام پراور ایس این بوس نیشنل سینٹر فار بیسک سائنسز ، کولکاتا 30ویں مقام پر ہیں۔
سی ایس آئی آر جو اداروں کاایک کلسٹر ہے، کو باہر رکھتے ہوئے اس فہرست میں آئی اے سی ایس ہندوستان میں معیاری کیمسٹری ریسرچ میں سرفہرست تین اداروں میں شامل ہے۔ جے این سی اے ایس آر لائف سائنسز میں تعلیمی اداروں میں چوتھے مقام پر ہے، کیمسٹری اور فزیکل سائنسز میں دسویں مقام پر ہے۔ ہندوستانی تعلیمی اداروں میں دسویں مقام پر ہے، نیز عالمی درجہ بندی میں 469 ویں مقام پر ہے۔
محکمہ برائے سائنس اور ٹیکنالوجی  کے سکریٹری پروفیسر آسوتوش شرما نے کہا کہ‘‘یہ جان کر بیحد خوشی ہوئی ہے کہ نالج کے ڈی ایس ٹی کے سرفہرست اداروں کی درجہ بندی تحقیق کے معیار کےمعاملے میں باقاعدہ طور سے ملک کے سرفہرست اداروں میں کی جارہی ہے جیسا کہ منتخب اعلیٰ معیاری جریدوں میں شائع تحقیقی مطالعات اور مضامین کے ذریعے اندازہ لگایا جاتا ہےجہاں تعلیمی اداروں اور تحقیقی لیباریٹریوں میں کی گئی تحقیقات نے اچھی مقدار میں بڑھوتری درج کی ہے۔ معیار، معنویت اور ترجمے سے متعلق پہلوؤں پر زیادہ زور دیے جانے کی ضرورت سمجھی جارہی ہے اور اس پر دھیان دیا جارہاہے۔
اس فہرست میں عالمی سطح پر سرفہرست ہندوستانی اداروں میں 39 اداروں کاایک گروپ کونسل آف سائنٹفک اینڈ انڈسٹریل ریسرچ  160ویں مقام پر ہے اور انڈین انسٹی ٹیوٹ آف سائنس  بنگلور184ویں مقام پر ہے۔
عالمی درجہ بندی اور مضامین کے لحاظ سے درجہ بندی درج ذیل لنک https://www.natureindex.com/annual-tables/2020/institution/all/all/countries-India میں دیکھی جاسکتی ہے۔
ماخذ: نیچر انڈیکس ،2020
-----------------------
م ن۔م ع۔ ع ن
U NO: 3211
(Visitor Counter : 133
نوجوانوں کے امور اور کھیل کود کی وزارت
ڈسٹرکٹ یوتھ کنونشن پروگرام
نئی دہلی ،06؍فروری: نوجوانوں کے امور اور کھیلوں کے مرکزی وزیر مملکت، جناب کرن رجیجو نے آج لوک سبھا میں ایک تحریری جواب میں بتایا کہ ڈسٹرکٹ یوتھ کنونشن پروگرام ایک ایسا پروگرام ہے، جس کا اہتمام نہرو یووا کیندر سنگٹھن کی طرف سے کیا گیا ہے۔ یہ ایک روزہ پروگرام ہے، جس میں یوتھ کلبوں کو 100نوجوان لیڈرز حصہ لیتے ہیں۔ ان میں سماجی اور قومی اہمیت کے معاملات کو اجاگر کیاجاتا ہے۔مقامی اور ہم عصری معاملات سے نمٹنے کے بارے میں ریسورسافراد نوجوان لیڈروں میں تبدیلی لانے کی تحریک فراہم کرتے ہیں۔ نوجوان لیڈران ایک دوسرے کے تجربے اور بہترین طورطریقے سے استفادہ حاصل کرتے ہیں، اس کے علاوہ نوجوان لیڈران اپنے اپنےمتعلقہ یوتھ کلبوں کے ممبروں کے درمیان حاصل کی گئی معلومات کو پھیلاتے ہیں۔
ڈسٹرکٹ یوتھ کنونشن پروگرام کے انعقاد کے لئے ہر ڈسٹرٹک نہرو یووا کیندر کو 30 ہزار روپے فی کنونشن ، فی ضلع، فی سال مختص کیاگیا ہے۔ گزشتہ تین برسوں کے دوران اور رواں مالی سال کے دوران ریاستوں ؍ مرکز کے زیر انتظام علاقوں اور اضلاع میں منعقد ہوئے یوتھ کنونشن پروگراموں کی تعداد تفصیلات حسب ذیل ہیں: یہ ایک جاری پروگرام ہیں، اس میں پروگرام میں نوجوان لیڈروں میں ایک دوسرے کے تجربے سے مستفید ہونے کو بھی شامل کیاگیا ہے۔
ضمیمہ
ڈسٹرکٹ یوتھ کنونشن کا اہتمام کیا گیا۔
|
|
نمبر شمار
|
|
ریاستوں اور مرکز کے زیر انتظام علاقوں کےنام
|
|
کنونشن؍اضلاع کی تعداد
|
||
||
|
2016-17
|
|
2017-18
|
|
2018-19
|
|
20-2019  تک
|
|
1
|
|
آندھرا پردیش
|
|
12
|
|
14
|
|
13
|
|
8
|
|
2
|
|
تلنگانہ
|
|
8
|
|
9
|
|
9
|
|
2
|
|
3
|
|
اروناچل پردیش
|
|
0
|
|
14
|
|
14
|
|
12
|
|
4
|
|
آسام
|
|
25
|
|
27
|
|
25
|
|
19
|
|
5
|
|
بہار
|
|
38
|
|
36
|
|
37
|
|
24
|
|
6
|
|
چھتیس گڑھ
|
|
16
|
|
16
|
|
16
|
|
10
|
|
7
|
|
دہلی
|
|
9
|
|
9
|
|
9
|
|
9
|
|
8
|
|
گجرات، دمن اور دیو اور دادر نگر حویلی
|
|
18
|
|
24
|
|
28
|
|
18
|
|
9
|
|
ہریانہ
|
|
19
|
|
19
|
|
19
|
|
11
|
|
10
|
|
ہماچل پردیش
|
|
12
|
|
12
|
|
12
|
|
11
|
|
11
|
|
جموں وکشمیر
|
|
11
|
|
14
|
|
14
|
|
8
|
|
12
|
|
جھارکھنڈ
|
|
19
|
|
22
|
|
22
|
|
8
|
|
13
|
|
کرناٹک
|
|
21
|
|
24
|
|
27
|
|
20
|
|
14
|
|
کیرالہ اور لکش دیپ
|
|
16
|
|
16
|
|
16
|
|
12
|
|
15
|
|
مدھیہ پردیش
|
|
38
|
|
44
|
|
42
|
|
22
|
|
16
|
|
مہاراشٹر اور گوا
|
|
34
|
|
35
|
|
35
|
|
16
|
|
17
|
|
منی پور
|
|
8
|
|
10
|
|
10
|
|
10
|
|
18
|
|
میگھالیہ
|
|
4
|
|
3
|
|
7
|
|
3
|
|
19
|
|
میزورم
|
|
8
|
|
8
|
|
8
|
|
4
|
|
20
|
|
ناگالینڈ
|
|
11
|
|
11
|
|
11
|
|
3
|
|
21
|
|
اُڈیشہ
|
|
29
|
|
30
|
|
29
|
|
15
|
|
22
|
|
پنجاب اور چنڈی گڑھ
|
|
21
|
|
20
|
|
21
|
|
10
|
|
23
|
|
راجستھان
|
|
31
|
|
30
|
|
27
|
|
14
|
|
24
|
|
سکم
|
|
4
|
|
4
|
|
4
|
|
4
|
|
25
|
|
تمل ناڈو اور پڈوچیری
|
|
29
|
|
32
|
|
32
|
|
17
|
|
26
|
|
تریپورہ
|
|
4
|
|
4
|
|
4
|
|
3
|
|
27
|
|
اترپردیش
|
|
60
|
|
55
|
|
67
|
|
26
|
|
28
|
|
اتراکھنڈ
|
|
9
|
|
9
|
|
6
|
|
6
|
|
29
|
|
مغربی بنگال اور انڈ مان نکوبار جزائر
|
|
29
|
|
29
|
|
29
|
|
20
|
||
|
میزان
|
|
543
|
|
580
|
|
593
|
|
345
صحت اور خاندانی بہبود کی وزارت
مرکزی حکومت نے کووِڈ وبائی مرض سے متعلق راحتی سازو سامان کی مؤثر تخصیص اور تقسیم کاری میں وقت ضائع نہیں کیا
وزارت صحت کے کوآرڈی نیشن سیل نے 26 اپریل 2021 سے غیر ملکی کووِڈ راحتی اور امدادی سازو سامان کی مؤثر تخصیص کی حصولیابی اور تال میل کے لئے کام کرنا شروع کر دیا تھا
نئی دہلی، 04 مئی 2021: انڈیا ٹوڈے نے اپنی ایک خبر میں یہ الزام عائد کیا ہے کہ ، بھارت میں کووِڈ۔19 سے متعلق امدادی سازو سامان کی پہلی کھیپ 25 اپریل 2021 کو آئی، تاہم مرکز نے ان حیات بخش طبی سپلائی کی تقسیم کاری کا اسٹینڈرڈ آپریٹنگ پروسیجر  تیار کرنے میں 7 دن کا وقت لیا۔
یہ خبر حقائق سے متعلق غلط ترجمانی پیش کرتی ہے اور سراسر گمراہ کن ہے۔
تخصیص کے لئے اسٹینڈرڈ آپریٹنگ پروسیجر وزارت صحت کے ذریعہ 2 مئی 2021 کو جاری کیا گیا، تاہم مرکز و دیگر صحتی اداروں کے ذریعہ ریاستوں اور مرکز کے زیر انتظام علاقوں کے لئے وصولی ، تخصیص اور تقسیم کا ری کا کام، عالمی برادری کے ذریعہ عالمی وبائی مرض کے خلا ف نبرد آزمائی کے لئے حکومت ہند کی کوششوں کو اپنی حمایت دینے کے ساتھ ہی فوراً شروع کر دیا گیا تھا۔
ایڈیشنل سکریٹری [صحت] کے تحت کوآرڈی نیشن سیل کو وزارت صحت میں 26 اپریل 2021 کو قائم کیا گیا اور اس نے قیام کے فوراً بعد کام شروع کر دیا تھا۔مختلف حصہ داروں کے درمیان فعال اور مؤثر تال میل کے اس بین وزارتی سیل میں وزارت صحت سے ڈیپوٹیشن پر ایک جوائنٹ سکریٹری، وزارت خارجہ سے دو ایڈیشنل سکریٹری کی سطح کے افسران، چیف کمشنر کسٹمز، شہری ہوابازی کی وزارت کے اقتصادی مشیر، تکنیکی صلاح کار ڈی ٹی ای ،جی ایچ ایس، ایچ ایل ایل کے نمائندگان، وزارت صحت سے دو جوائنٹ سکریٹری اور سکریٹری جنرل کے ساتھ ساتھ انڈین ریڈ کراس سوسائیٹی  کے دیگر نمائندگان شامل ہیں۔
حقائق پر مبنی مذکورہ بالا معلومات کے مدنظر، انڈیا ٹوڈے کو مشورہ دیا جاتا ہے کہ وہ عوامی جانکاری کے دائرے میں شائع شدہ حقائق کے منتخبہ استعمال سے باز رہیں اور اپنے خود کے بیانیہ کے مطابق حقائق کی غلط تشریح نہ کریں۔